
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 5C/26/2025 3825202098 22. 01. 2026 JUDr. Klaudia Šišková ECLI:SK:OSPD:2026:3825202098.2
Uznesenie Okresný súd Prievidza v právnej veci žalobcov: v 1. rade A. A. B., nar. XX.XX.XXXX, bytom C. D. XX, D. E. B., F., v 2. rade G. B., nar. X.X.XXXX, bytom C. H. B. XXX, Polverigi, Taliansko, žalobcovia v 1. a 2. rade zastúpení JUDr. Jánom Šoltésom, advokátom v Bratislave, Mýtna 48, IČO: 37 927 795, proti žalovaným: v 1. rade B. I., nar. XX.X.XXXX, bytom J., B. K. XXX/XX, v 2. rade J. I., nar. XX.X.XXXX, bytom J. XX, o vyporiadanie podielového spoluvlastníctva k nehnuteľnostiam, takto rozhodol: I. Súd konanie z a s t a v u j e . II. Žiadna zo strán sporu nemá nárok na náhradu trov konania. odôvodnenie: 1. Žalobcovia v 1. a 2. rade sa žalobou podanou proti žalovaným v 1. a 2. rade domáhali zrušenia a vyporiadania ich podielového spoluvlastníctva k nehnuteľnostiam zapísaným na LV č. XXXX pre k.ú. J.. 2. Na návrh strán sporu súd uznesením zo dňa 2.7.2025 sp.zn. 5C/26/2025-74 konanie prerušil na obdobie 4 mesiacov. 3. Podaním zo dňa 22.1.2026 žalobcovia vzali žalobu v celom rozsahu späť z dôvodu, že medzi žalobcami a žalovanými došlo k uzatvoreniu dohody o mimosúdnom urovnaní. 4. Podľa § 144 Civilného sporového poriadku („CSP“) žalobca môže vziať žalobu späť. 5. Podľa § 145 ods. 1 CSP, ak je žaloba vzatá späť celkom, súd konanie zastaví. 6. Podľa § 146 ods. 1 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. V prejednávanej veci vzali žalobcovia žalobu v celom rozsahu späť pred začatím pojednávania, preto súd konanie podľa § 145 ods. 1 CSP zastavil. 8. O vrátení kráteného súdneho poplatku žalobcom bude rozhodnuté po právoplatnosti tohto uznesenia samostatným uznesením vydaným vyšším súdnym úradníkom v súlade s ust. § 14 ods. 4 zákona č. 71/1992 Zb. o súdnych poplatkoch v znení neskorších predpisov. 9. O náhrade trov konania súd rozhodol podľa § 257 CSP. Ako bolo uvedené vyššie, žalobcovia vzali žalobu späť z dôvodu, že medzi nimi a žalovanými došlo k uzavretiu mimosúdnej dohody. Keďže za
tejto situácie nemožno hovoriť o procesnom zavinení zastavenia konania len jednej zo sporových strán, súd rozhodol tak, že žiadnej zo sporových strán nárok na náhradu trov konania nepriznal. Poučenie: Proti tomuto uzneseniu možno podať odvolanie v lehote 15 dní odo dňa jeho doručenia na Krajský súd v Trenčíne. Odvolanie sa podáva na Okresný súd Prievidza v troch vyhotoveniach. Odvolanie musí obsahovať, okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis) označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha. Odvolanie môže byť odôvodnené len skutočnosťami uvedenými v § 365 ods. 1, 2 CSP.

